ΠΕΡΙΕΧΟΜΕΝΑ
ΑΠΟΦΑΣΕΙΣ
1 Καθορισμός μηχανισμών αναγνώρισης εμπειρο-
γνωμόνων ακτινοπροστασίας, εμπειρογνωμόν ων 
ιατρικής φυσικής και υπηρεσιών επαγγελματικής 
υγείας, εξουσιοδότησ ης υπηρεσιών δοσιμετρίας 
και αποδοχής εποπτών ακτινοπροστασίας.
2 Καθορισμός περιοριστικού επιπέδου δόσης με-
λών του κοινού από τη σχεδιασμένη λειτουργία συγκεκριμένης πηγής ακτινοβολίας.
3 Εξειδίκευση των μέτρων για την ασφαλή διαχεί-
ριση και τον έλεγχο των κλειστών πηγών υψηλής ενεργότητας.
4 Καθορισμός των τρόπων διάθεσης και υποβολής 
των αποτελεσμάτων ατομικής παρακολούθησης.
5 Τροποποίηση της απόφασης 1/232/09.10.2015 (Β’ 
1074/15.4.2016) της Ελληνικής Επιτροπής Ατομι-κής Ενέργειας «Μεταβίβαση αρμοδιοτήτων και δι-καιωμάτων υπογραφής του Διοικητικού Συμβου-λίου της Ελληνικής Επιτροπής Ατομικής Ενέργειας (ΕΕΑΕ) στον Πρόεδρο, προϊσταμένους οργανικών μονάδων και μέλη του προσωπικού της ΕΕΑΕ».
 ΑΠΟΦΑΣΕΙΣ
Αριθμ. 4α/261 (1)
   Καθορισμός μηχανισμών αναγνώρισης εμπειρο-
γνωμόνων ακτινοπροστασίας, εμπειρογνωμόν ων 
ιατρικής φυσικής και υπηρεσιών επαγγελματικής 
υγείας, εξουσιοδότησης υπηρεσιών δοσιμετρίας 
και αποδοχής εποπτών ακτινοπροστασίας.
  Η ΕΛΛΗΝΙΚΗ ΕΠΙΤΡΟΠΗ ΑΤΟΜΙΚΗΣ ΕΝΕΡΓΕΙΑΣ 
(ΕΕΑΕ)
  Έχοντας υπόψη:
1. Τις διατάξεις του ν. 4310/2014 (Α΄ 258) «Έρευνα, Τε-
χνολογική Ανάπτυξη και Καινοτομία και άλλες διατάξεις» 
και ιδίως της περίπτωσης α της παρ. 4 του άρθρου 43.
2. Τις διατάξεις του π.δ. 101/2018 (Α΄ 194) «Προσαρ-
μογή της ελληνικής νομοθεσίας στην Οδηγία 2013/59/Ευρατόμ του Συμβουλίου, της 5ης Δεκεμβρίου 2013, 
για τον καθορισμό βασικών προτύπων ασφαλείας για 
την προστασία από τους κινδύνους που προκύπτουν 
από τις ιοντίζουσες ακτινοβολίες και την κατάργηση 
των Οδηγιών 89/618/Ευρατόμ, 90/641/Ευρατόμ, 96/29/
Ευρατόμ, 97/43/Ευρατόμ και 2003/122/Ευρατόμ (ΕΕ 
L13/17.1.2014) - θέσπιση Κανονισμών Ακτινοπροστα-
σίας» και ιδίως της παρ. 1 του άρθρου 79.
3. Τις διατάξεις του Κεφαλαίου Ε΄ της κοινής υπουρ-
γικής απόφασης 45872/2019 (Β' 1103/3.4.2019) «Διαδι-
κασίες Κανονιστικού Ελέγχου Πρακτικών Ιοντιζουσών 
Ακτινοβολιών - Αναγνώριση Υπηρεσιών και Εμπειρο-
γνωμόνων».
4 Την απόφαση 226244/21.12.2017 (ΥΟΔΔ 697/
22.12.2017) του Υπουργού και του Αναπληρωτή Υπουρ-
γού Παιδείας, Έρευνας και θρησκευμάτων «Διορισμός 
Προέδρου, Αντιπροέδρου και μελών του Διοικητικού 
Συμβουλίου της Ελληνικής Επιτροπής Ατομικής Ενέρ-
γειας (ΕΕΑΕ)».
5. Την αριθμ. 261η συνεδρίαση του Διοικητικού Συμ-
βουλίου της ΕΕΑΕ της 07.06.2019, θέμα 4α.
6. Το γεγονός ότι από τις διατάξεις της παρούσας από-
φασης δεν προκαλείται δαπάνη σε βάρος του κρατικού 
προϋπολογισμού, αποφασίζει:
Άρθρο 1 
Σκοπός
Με την παρούσα απόφαση καθορίζονται οι απαραί-
τητοι μηχανισμοί, κατά την παρ. 1 του άρθρου 79 του 
π.δ. 101/2018 (Α΄194), που επιτρέπουν την αναγνώριση 
των εμπειρογνωμόνων ακτινοπροστασίας (συμπερι-
λαμβανομένης και της κατά την παρ. 4 του άρθρου 82 
του π.δ. 101/2018 αποδοχής τους ως εποπτών ακτινο-
προστασίας), την αναγνώριση των εμπειρογνωμόνων 
ιατρικής φυσικής, την αναγνώριση των υπηρεσιών επαγ-
γελματικής υγείας, την εξουσιοδότηση για την παροχή των υπηρεσιών δοσιμετρίας και την αποδοχή ορισμού των εποπτών ακτινοπροστασίας.
Άρθρο 2 
Πεδίο εφαρμογής
Στο πεδίο εφαρμογής της παρούσας εμπίπτουν:
α) φυσικά πρόσωπα τα οποία δύναται να ενεργούν ως 
εμπειρογνώμονες ακτινοπροστασίας ή εμπειρογνώμο-
νες ιατρικής φυσικής,ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
21 Ιουνίου 2019 ΤΕΥΧΟΣ  ΔΕΥΤΕΡΟ Αρ. Φύλλου  246027363
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 27364 Τεύχος B’ 2460/21.06.2019
β) επαγγελματίες του τομέα υγείας ή φορείς που δύ-
ναται να παρέχουν υπηρεσίες επαγγελματικής υγείας,
γ) φορείς που δύναται να παρέχουν υπηρεσίες δοσι-
μετρίας,
δ) φυσικά πρόσωπα που δύναται να οριστούν από 
οργανισμούς ή, στην περίπτωση των εξωτερικών εργα-
ζομένων, από εργοδότες ως επόπτες ακτινοπροστασίας, 
σύμφωνα με το άρθρο 84 του π.δ. 101/2018, κατά τη 
διαδικασία έγκρισης πρακτικών.
Άρθρο 3 
Ορισμοί
Για την εφαρμογή της παρούσας απόφασης ισχύουν 
οι ορισμοί του άρθρου 4 του π.δ. 101/2018, καθώς και οι 
ορισμοί της τυπικής και μη τυπικής εκπαίδευσης, αρχικής 
επαγγελματικής κατάρτισης και συνεχιζόμενης επαγγελ-
ματικής κατάρτισης του ν. 3879/2010 (Α΄ 163).
Άρθρο 4 
Εμπειρογνώμονες ακτινοπροστασίας
1. Οι ενδιαφερόμενοι που επιθυμούν την αναγνώριση 
ή την ανανέωση της αναγνώρισης ως εμπειρογνώμονες 
ακτινοπροστασίας υποβάλλουν αίτηση στην ΕΕΑΕ με τα 
ακόλουθα:
α) αναλυτικό βιογραφικό σημείωμα,
β) αντίγραφα τίτλων σπουδών, με τα οποία αποδεικνύ-
ονται τα απαιτούμενα τυπικά προσόντα,
γ) απλά και ευανάγνωστα αντίγραφα των αποδεικτι-
κών που προβλέπονται στην παρ. 2 ή στην παρ. 3 του άρ-
θρου 28 της κοινής υπουργικής απόφασης 45872/2019 (Β' 1103/3.4.2019) αντίστοιχα,
δ) υπεύθυνη δήλωση του ν. 1599/1986 (Α΄ 75) που να 
δηλώνεται από τους υποψηφίους ότι πληρούν τα απαι-τούμενα τυπικά προσόντα για την αναγνώριση τους ως 
εμπειρογνώμονες ακτινοπροστασίας και να βεβαιώνεται 
η ακρίβεια όλων των υποβαλλόμενων στοιχείων.
2. Για την αναγνώριση ως εμπειρογνώμονες ακτινο-
προστασίας και στα δύο πεδία της παρ. 1 του άρθρου 
28 της κοινής υπουργικής απόφασης 45872/2019 οι εν-διαφερόμενοι υποβάλλουν ξεχωριστή αίτηση για κάθε πεδίο.
3. Για την εξέταση των αιτήσεων, η ΕΕΑΕ ορίζει, για 
κάθε πεδίο αναγνώρισης της παρ. 1 του άρθρου 28 της 
κοινής υπουργικής απόφασης 45872/2019, τριμελή επι-
τροπή αποτελούμενη από:
α) ένα μέλος ΔΕΠ ΑΕΙ, γνωστικού αντικειμένου συνα-
φούς με το πεδίο αναγνώρισης και αποδεδειγμένη εμπει-
ρία στην ακτινοπροστασία, ως Πρόεδρο της επιτροπής,
β) ένα μέλος του επιστημονικού προσωπικού της ΕΕΑΕ,
γ) έναν εκπρόσωπο από επιστημονικό, εκπαιδευτικό 
ή επαγγελματικό φορέα, σχετιζόμενο με τις εφαρμογές 
των ιοντιζουσών ακτινοβολιών, γνωστικού αντικειμένου 
συναφούς με το πεδίο αναγνώρισης.
Άρθρο 5 
Εμπειρογνώμονες ιατρικής φυσικής
1. Οι ενδιαφερόμενοι που επιθυμούν την αναγνώριση 
ή την ανανέωση της αναγνώρισης ως εμπειρογνώμο-
νες ιατρικής φυσικής κατά το σημείο 37 του άρθρου 4 του π.δ. 101/2018 υποβάλλουν αίτηση στην ΕΕΑΕ με τα 
ακόλουθα:
α) αναλυτικό βιογραφικό σημείωμα,
β) απλά και ευανάγνωστα αντίγραφα των αποδεικτι-
κών που προβλέπονται στην παρ. 1 ή στην παρ. 2 του άρ-
θρου 29 της κοινής υπουργικής απόφασης 45872/2019 αντίστοιχα,
γ) υπεύθυνη δήλωση του ν. 1599/1986 που να δηλώνε-
ται από τους υποψηφίους ότι πληρούν τα απαιτούμενα τυπικά προσόντα για την αναγνώριση τους ως εμπειρο-
γνώμονες ιατρικής φυσικής καινά βεβαιώνεται η ακρί-
βεια όλων των υποβαλλόμενων στοιχείων.
2. Για την εξέταση των αιτήσεων, η ΕΕΑΕ ορίζει τριμελή 
επιτροπή αποτελούμενη από:
α) ένα μέλος ΔΕΠ ΑΕΙ, γνωστικού αντικειμένου συνα-
φούς με τις ιατρικές εκθέσεις και αποδεδειγμένη εμπει-
ρία στην ακτινοπροστασία, ως Πρόεδρο της επιτροπής,
β) ένα μέλος του επιστημονικού προσωπικού της ΕΕΑΕ,
γ) έναν εκπρόσωπο της Ένωσης Φυσικών Ιατρικής 
Ελλάδος (ΕΦΙΕ).
Άρθρο 6 
Υπηρεσίες επαγγελματικής υγείας
1. Τα ενδιαφερόμενα φυσικά πρόσωπα ή οι φορείς που 
επιθυμούν την αναγνώριση ή την ανανέωση της αναγνώ-
ρισης ως υπηρεσίες επαγγελματικής υγείας υποβάλλουν 
αίτηση στην ΕΕΑΕ με τα ακόλουθα:
α) αναλυτικό βιογραφικό σημειωμάτων απασχολού-
μενων σε αυτές ιατρών εργασίας,
β) απλά και ευανάγνωστα αντίγραφα των αποδεικτι-
κών που προβλέπονται στην παρ. 1 ή στην παρ. 3 του άρ-
θρου 31 της κοινής υπουργικής απόφασης 45872/2019 αντίστοιχα,
γ) υπεύθυνη δήλωση του ν. 1599/1986 που να δηλώνε-
ται από τους υποψηφίους ότι πληρούν τα απαιτούμενα 
τυπικά προσόντα για την αναγνώριση τους ως υπηρεσίες 
επαγγελματικής υγείας καινά βεβαιώνεται η ακρίβεια 
όλων των υποβαλλόμενων στοιχείων.
2. Για την εξέταση των αιτήσεων, η ΕΕΑΕ ορίζει τριμελή 
επιτροπή αποτελούμενη από:
α) έναν εκπρόσωπο από τη Γενική Διεύθυνση Δημό-
σιας Υγείας και Ποιότητας Ζωής του Υπουργείου Υγείας, 
ως Πρόεδρο της επιτροπής,
β) ένα μέλος ΔΕΠ ΑΕΙ, συναφούς γνωστικού αντικει-
μένου,
γ) ένα μέλος του επιστημονικού προσωπικού της ΕΕΑΕ.
Άρθρο 7 
Υπηρεσίες δοσιμετρίας
1. Για την εξουσιοδότηση ή την ανανέωση της εξουσι-
οδότησης υπηρεσιών δοσιμετρίας κατά την έννοια του σημείου 100 του άρθρου 4 του π.δ. 101/2018 οι ενδια-
φερόμενοι φορείς υποβάλλουν αίτηση στην ΕΕΑΕ με τα ακόλουθα:
α) απλά και ευανάγνωστα αντίγραφα των αποδεικτι-
κών που προβλέπονται στις παρ. 1 και 2 ή στην παρ. 
3 του άρθρου 32 της κοινής υπουργικής απόφασης 
45872/2019 αντίστοιχα,
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 27365 Τεύχος B’ 2460/21.06.2019
β) υπεύθυνη δήλωση του ν. 1599/1986 που να δηλώ-
νεται από τους υποψηφίους ότι πληρούν τα απαιτού-
μενα τυπικά προσόντα για την εξουσιοδότηση τους να 
παρέχουν υπηρεσίες δοσιμέτρησης καινά βεβαιώνεται η ακρίβεια όλων των υποβαλλόμενων στοιχείων.
2. Για την εξέταση των αιτήσεων, η ΕΕΑΕ ορίζει τριμελή 
εισηγητική επιτροπή αποτελούμενη από:
α) ένα μέλος από το επιστημονικό προσωπικό της 
ΕΕΑΕ, με γνώσεις και εμπειρία στην ατομική παρακο-
λούθηση και το Εθνικό Αρχείο Δόσεων, ως Πρόεδρο της 
Επιτροπής, και
β) δύο επιστημονικούς εμπειρογνώμονες σε θέματα 
εκτίμησης ενεργού και ισοδύναμης δόσης εκτιθέμενων εργαζομένων.
Άρθρο 8 
Λειτουργία των επιτροπών
1. Οι επιτροπές των άρθρων 4, 5 και 6 της παρούσας: 
α) έχουν τριετή θητεία,
β) συγκαλούνται με ευθύνη του Προέδρου τους τουλά-
χιστον τρεις (3) φορές το έτος και αξιολογούν το σύνολο 
των αιτήσεων που εκκρεμούν,
γ) δύνανται να καλέσουν τους υποψηφίους σε προ-
σωπική συνέντευξη,
δ) αποφασίζουν εντός δέκα πέντε (15) ημερολογιακών 
ημερών από τη σύγκληση τους και οι αποφάσεις, υπο-
γραφόμενες από τον Πρόεδρο της επιτροπής, κοινοποι-
ούνται εγγράφως στους ενδιαφερόμενους.
2. Η εισηγητική επιτροπή του άρθρου 7 της παρούσας:
α) έχει τριετή θητεία,
β) συγκαλείται με ευθύνη του Προέδρου της για την 
αξιολόγηση των αιτήσεων, εντός τριάντα (30) ημερών 
από την ημέρα υποβολής του συνόλου των απαιτούμε-νων αποδεικτικών,
γ) δύναται να επισκεφθεί τις εγκαταστάσεις των ενδι-
αφερόμενων φορέων,
δ) εισηγείται στην ΕΕΑΕ προς λήψη της σχετικής από-
φασης, η οποία κοινοποιείται εγγράφως στους ενδια-
φερόμενους.
3. α) Εάν τα προσκομιζόμενα αποδεικτικά είναι αντί-
γραφα ιδιωτικών εγγράφων, υποβάλλονται απλά και 
ευανάγνωστα αντίγραφα των εγγράφων εφόσον έχουν επικυρωθεί αρχικά από δικηγόρο ή ευκρινή φωτοαντί-
γραφα από τα πρωτότυπα εφόσον φέρουν θεώρηση 
από τις υπηρεσίες και τους φορείς που εμπίπτουν στη 
ρύθμιση του ν. 4250/2014 (Α΄ 74) όπως ισχύει,
β) Εάν τα προσκομιζόμενα αποδεικτικά είναι αντί-
γραφα αλλοδαπών εγγράφων, υποβάλλονται ευκρινή 
φωτοαντίγραφα των εγγράφων, υπό την προϋπόθεση 
ότι τα έγγραφα αυτά έχουν επικυρωθεί πρωτίστως από δικηγόρο και είναι επίσημα μεταφρασμένα.
4. Οι ενδιαφερόμενοι δύνανται να υποβάλλουν ένστα-
ση κατά μίας αρνητικής απόφασης εντός δεκαπέντε (15) 
ημερών από τη λήψη της. Οι ενστάσεις εξετάζονται από 
την αντίστοιχη επιτροπή στην αμέσως επόμενη συνε-
δρίαση της.
5. α) Έξι (6) μήνες το αργότερο πριν τη λήξη ισχύος 
μιας αναγνώρισης, οι ενδιαφερόμενοι, εφόσον το επιθυ-
μούν, υποβάλλουν αίτηση στην ΕΕΑΕ για την ανανέωση της αναγνώρισης, συνοδευόμενη από τα απαιτούμενα 
αποδεικτικά όπως αυτά καθορίζονται στα άρθρα 28, 29 
και 31 της κοινής υπουργικής απόφασης 45872/2019, 
τηρουμένων των προβλέψεων των άρθρων 4, 5 και 6 
αντίστοιχα,
β) Τρεις (3) μήνες το αργότερο πριν τη λήξη ισχύος 
μιας εξουσιοδότησης υπηρε σιών δοσιμετρίας, οι ενδι-
αφερόμενοι, εφόσον το επιθυμούν, υποβάλλουν αίτηση 
στην ΕΕΑΕ για την ανανέωση της, συνοδευόμενη από τα 
απαιτούμενα αποδεικτικά, όπως αυτά καθορίζονται στο 
άρθρο 32 της κοινής υπουργικής απόφασης 45872/2019, 
τηρουμένων των προβλέψεων του άρθρου 7.
6. Οι δαπάνες σύγκλησης των ως άνω επιτροπών βαρύ-
νουν τον Ειδικό Λογαριασμό Κονδυλίων Έρευνας (ΕΛΚΕ) 
της ΕΕΑΕ.
7. Με την απόφαση ορισμού της κάθε επιτροπής, ορί-
ζεται και γραμματέας αυτής. Ως γραμματέας ορίζεται 
μέλος του προσωπικού της ΕΕΑΕ, με οποιαδήποτε σχέση 
εργασίας ή απασχόλησης.
8. Η ΕΕΑΕ τηρεί κατάλογο σύμφωνα με την περίπτωση 
γ της παρ. 4 του άρθρου 43 του ν. 4310/2014 (Α' 258) των 
εμπειρογνωμόνων ακτινοπροστασίας, εμπειρογνωμό-
νων ιατρικής φυσικής και υπηρεσιών επαγγελματικής 
υγείας που έχουν αναγνωριστεί και των υπηρεσιών δο-σιμετρίας που έχουν εξουσιοδοτηθεί.
Άρθρο 9 
Επόπτες ακτινοπροστασίας
1. Για την αποδοχή του ορισμού εποπτών ακτινοπρο-
στασίας κατά την έννοια του στοιχείου 53 του άρθρου 4 του π.δ. 101/2018 ο οργανισμός υποβάλλει στην ΕΕΑΕ 
κατά τη διαδικασία χορήγησης ή ανανέωσης του απο-
δεικτικού καταχώρισης ή της άδειας:
α) αναλυτικό βιογραφικό σημείωμα του οριζόμενου 
επόπτη,
β) απλά και ευανάγνωστα αντίγραφα των αποδει-
κτικών τυπικής και μη τυπικής εκπαίδευσης σύμφωνα 
με το Παράρτημα IV της κοινής υπουργικής απόφασης 
45872/2019.
2. Για την αντικατάσταση ενός επόπτη ακτινοπροστα-
σίας ισχύουν οι σχετικές προβλέψεις των άρθρων 16 και 
25 της κοινής υπουργικής απόφασης 45872/2019.
3. Ειδικά για τη μεταφορά ραδιενεργών υλικών, ως επό-
πτης ακτινοπροστασίας δύναται να γίνει αποδεκτός ο 
εκτελών τα καθήκοντα του συμβούλου ασφάλειας, όπως 
προβλέπεται στην περίπτωση β της παρ. 1 του άρθρου 27 της κοινής υπουργικής απόφασης 45872/2019.
4. Στην περίπτωση που ο οργανισμός ορίζει ως επό-
πτη ακτινοπροστασίας έναν εμπειρογνώμονα ακτινο-
προστασίας, δυνάμει της παρ. 4 του άρθρου 82 του 
π.δ. 101/2018, ισχύουν τα εξής:
α) Ο εμπειρογνώμονας ακτινοπροστασίας με αναγνώ-
ριση στο πεδίο Α της παρ. 1 του άρθρου 28 της κοινής υπουργικής απόφασης 45872/2019 θεωρείται ότι πλη-
ροί τα κριτήρια αποδοχής επόπτη ακτινοπροστασίας 
για πρακτικές που περιλαμβάνουν ιατρική έκθεση και 
οι οποίες απαιτούν έγκρισ η μέσω αδειοδότησης (περί-
πτωση 2 του Παραρτήματος IV της κοινής υπουργικής 
απόφασης 45872/2019).
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 27366 Τεύχος B’ 2460/21.06.2019
β) Ο εμπειρογνώμονας ακτινοπροστασίας με αναγνώ-
ριση στο πεδίο Β της παρ. 1 του άρθρου 28 της κοινής 
υπουργικής απόφασης 45872/2019 θεωρείται ότι πλη-
ροί τα κριτήρια αποδοχής επόπτη ακτινοπροστασίας 
για πρακτικές που δεν περιλαμβάνουν ιατρική έκθεση 
και ιδίως για σκοπούς κτηνιατρικούς, ερευνητικούς, βι-
ομηχανικούς, εκπαιδευτικούς, ασφάλειας, διαχείρισης 
ραδιενεργών υλικών και αποβλήτων και φυσικών ραδι-
ενεργών υλικών (συμπεριλαμβανομένου του ραδονίου), 
μεταφορών και άλλους σκοπούς (περιπτώσεις 3 και 4 
του Παραρτήματος IV της κοινής υπουργικής απόφασης 
45872/2019).
Άρθρο 10 
Έναρξη ισχύος
Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αγία Παρασκευή, 7 Ιουνίου 2019 
Ο Πρόεδρος της ΕΕΑΕ
ΧΡΗΣΤΟΣ ΧΟΥΣΙΑΔΑΣ
Ι
    Αριθμ. 4β/261 (2)
Καθορισμός περιοριστικού επιπέδου δόσης με-
λών του κοινού από τη σχεδιασμένη λειτουργία συγκεκριμένης πηγής ακτινοβολίας.
  Η ΕΛΛΗΝΙΚΗ ΕΠΙΤΡΟΠΗ ΑΤΟΜΙΚΗΣ ΕΝΕΡΓΕΙΑΣ 
(ΕΕΑΕ)
  Έχοντας υπόψη:
1. Τις διατάξεις του ν. 4310/2014 (Α΄ 258) «Έρευνα, Τε-
χνολογική Ανάπτυξη και Καινοτομία και άλλες διατάξεις» 
και ιδίως της περίπτωσης α της παρ. 4 του άρθρου 43.
2. Τις διατάξεις του π.δ. 101/2018 (Α΄ 194) «Προσαρ-
μογή της ελληνικής νομοθεσίας στην Οδηγία 2013/59/
Ευρατόμ του Συμβουλίου, της 5ης Δεκεμβρίου 2013, 
για τον καθορισμό βασικών προτύπων ασφαλείας για 
την προστασία από τους κινδύνους που προκύπτουν 
από τις ιοντίζουσες ακτινοβολίες και την κατάργη-
ση των Οδηγιών 89/618/Ευρατόμ, 90/641/Ευρατόμ, 
96/29/Ευρατόμ, 97/43/Ευρατόμ και 2003/122/Ευρα-
τόμ (ΕΕ L13/17.1.2014) - θέσπιση Κανονισμών Ακτι-
νοπροστασίας» και ιδίως της περίπτωσης β της παρ. 
1 του άρθρου 6.
3. Την απόφαση 226244/21.12.2017 (ΥΟΔΔ 
697/22.12.2017) του Υπουργού και του Αναπληρωτή 
Υπουργού Παιδείας, Έρευνας και θρησκευμάτων «Δι-
ορισμός Προέδρου, Αντιπροέδρου και μελών του Διοι-
κητικού Συμβουλίου της Ελληνικής Επιτροπής Ατομικής 
Ενέργειας (ΕΕΑΕ)».
4. Την αριθμ. 261η συνεδρίαση του Διοικητικού Συμ-
βουλίου της ΕΕΑΕ της 07.06.2019, θέμα 4β.
5. Το γεγονός ότι από τις διατάξεις της παρούσας από-
φασης δεν προκαλείται δαπάνη σε βάρος του κρατικού 
προϋπολογισμού, αποφασίζει:Άρθρο 1 
Σκοπός
Με την παρούσα απόφαση καθορίζονται το περιορι-
στικό επίπεδο δόσης μελών του κοινού από τη σχεδια-
σμένη λειτουργία συγκεκριμένης πηγής ακτινοβολίας, 
κατά την περίπτωση β της παρ. 1 του άρθρου 6 του 
π.δ. 101/2018 (Α 194).
Άρθρο 2 
Πεδίο εφαρμογής
Στο πεδίο εφαρμογής της παρούσας εμπίπτουν όλοι 
οι οργανισμοί οι οποίοι εφαρμόζουν πρακτικές που πε-
ριλαμβάνουν τη σχεδιασμένη λειτουργία συγκεκριμένης 
πηγής ακτινοβολίας.
Άρθρο 3 
Ορισμοί
Για την εφαρμογή της παρούσας απόφασης ισχύουν 
οι ορισμοί του άρθρου 4 του π.δ. 101/2018.
Άρθρο 4 
Περιοριστικό επίπεδο δόσης
1. Ως περιοριστικό επίπεδο δόσης για τα μέλη του 
κοινού, λόγω έκθεσης από τη σχεδιασμένη λειτουργία 
συγκεκριμένης πηγής ακτινοβολίας, καθορίζεται ετήσια 
τιμή ενεργού δόσης ίση με 0,3 mSv.
2. Ο οργανισμός λαμβάνει υπόψη το περιοριστικό όριο 
δόσης κατά τον σχεδιασμό και την εφαρμογή μέτρων 
βελτιστοποίησης της ακτινοπροστασίας των μελών του κοινού και ελέγχει συστηματικά τυχόν υπέρβασή του.
3. Σε περίπτωση που ο οργανισμός διαπιστώσει συστη-
ματική υπέρβαση του περιοριστικού επιπέδου δόσης:
α. προβαίνει σε διερεύνηση των αιτίων της υπέρβασης 
και στην αναθεώρηση των μέτρων βελτιστοποίησης της 
ακτινοπροστασίας των μελών του κοινού,
β. ενημερώνει εγγράφως την ΕΕΑΕ αναφορικά με την 
υπέρβαση, τα αίτια της και τα αναθεωρημένα μέτρα βελ-
τιστοποίησης της ακτινοπροστασίας.
4. Ο οργανισμός τηρεί αρχείο με πληροφορίες που 
αφορούν στον έλεγχο της τήρησης του περιοριστικού 
επιπέδου δόσης καθώς και τη διερεύνηση και αντιμετώ-
πιση διαπιστωμένων υπερβάσεών του.
5. Τα περιοριστικά επίπεδα δόσης για τη βελτιστοποί-
ηση της ακτινοπροστασίας των μελών του κοινού κατά 
τη διαχείριση αναλωθέντων καυσίμων και ραδιενεργών 
αποβλήτων καθορίζονται στο π.δ. 91/2017 (Α' 130) «Νο-
μοθετικό, ρυθμιστικό και οργανωτικό πλαίσιο για την 
υπεύθυνη και ασφαλή διαχείριση αναλωθέντων καυσί-μων και ραδιενεργών αποβλήτων και τροποποίηση του π.δ. 122/2013», όπως εκάστοτε ισχύει.
Άρθρο 5 
Έναρξη ισχύος
Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αγια Παρασκευή, 7 Ιουνίου 2019 Ο Πρόεδρος
ΧΡΗΣΤΟΣ ΧΟΥΣΙΑΔΑΣ
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 27367 Τεύχος B’ 2460/21.06.2019
    Αριθμ. 4γ/261 (3)
Εξειδίκευση των μέτρων για την ασφαλή διαχεί-
ριση και τον έλεγχο των κλειστών πηγών υψη-
λής ενεργότητας.
  Η ΕΛΛΗΝΙΚΗ ΕΠΙΤΡΟΠΗ ΑΤΟΜΙΚΗΣ ΕΝΕΡΓΕΙΑΣ 
(ΕΕΑΕ)
  Έχοντας υπόψη:
1. Τον ν. 4310/2014 (Α' 258) «Έρευνα, Τεχνολογική Ανά-
πτυξη και Καινοτομία και άλλες διατάξεις» και ιδίως την 
περίπτωση α΄ της παρ. 4 του άρθρου 43.
2. Το π.δ. 101/2018 (Α΄ 194) «Προσαρμογή της ελληνικής 
νομοθεσίας στην Οδηγία 2013/59/Ευρατόμ του Συμβουλί-
ου, της 5ης Δεκεμβρίου 2013, για τον καθορισμό βασικών προτύπων ασφάλειας για την προστασία από τους κινδύ-
νους που προκύπτουν από τις ιοντίζουσες ακτινοβολίες 
και την κατάργηση των Οδηγιών 89/618/Ευρατόμ, 90/641/
Ευρατόμ, 96/29/Ευρατόμ, 97/43/Ευρατόμ και 2003/122/
Ευρατόμ (ΕΕ L 13/17.1.2014) - θέσπιση Κανονισμών Ακτι-νοπροστασίας» και ιδίως το σημείο α του άρθρου 87.
3. Την απόφαση 226244/2017 του Υπουργού καιτου 
Αναπληρωτή Υπουργού Παιδείας, Έρευνας και θρησκευ-
μάτων (ΥΟΔΔ 697/22.12.2017) «Διορισμός Προέδρου, 
Αντιπροέδρου και μελών του Διοικητικού Συμβουλίου 
της Ελληνικής Επιτροπής Ατομικής Ενέργειας (ΕΕΑΕ)».
4. Την αριθμ. 261η συνεδρίαση του Διοικητικού Συμ-
βουλίου της ΕΕΑΕ της 07.06.2019, θέμα 4γ.
5. Το γεγονός ότι από την παρούσα απόφαση δεν προ-
καλείται δαπάνη σε βάρος του κρατικού προϋπολογι-
σμού, αποφασίζει:
Άρθρο 1 
Αντικείμενο
Η παρούσα απόφαση έχει ως αντικείμενο την κατά το 
άρθρο 87 στοιχείο (α) του π.δ. 101/2018 (Α' 194) εξει-
δίκευση των μέτρων που λαμβάνει ο οργανισμός που 
κατέχει κλειστές πηγές υψηλής ενεργότητας (εφεξής 
ΚΠΥΕ) για την ασφαλή διαχείριση και τον έλεγχο τους, 
συμπεριλαμβανομένων των περιπτώσεων που αυτές 
καθίστανται εκτός χρήσης.
Άρθρο 2 
Πεδίο εφαρμογής
Στο πεδίο εφαρμογής της παρούσας εμπίπτουν όλοι 
οι οργανισμοί που κατέχουν ΚΠΥΕ.
Άρθρο 3 
Ορισμοί
Για τους σκοπούς της παρούσας απόφασης ισχύουν οι 
ορισμοί του άρθρου 4 του π.δ. 101/2018.
Άρθρο 4 
Εξειδίκευση μέτρων για την ασφαλή διαχείριση
1. Ο οργανισμός που κατέχει ΚΠΥΕ:
α) Υποβάλλει στην ΕΕΑΕ, πριν την εισαγωγή της ΚΠΥΕ, 
σύμβαση ή έγγραφη βεβαίωση του κατασκευαστή ή του 
προμηθευτή οίκου ή εγκεκριμένης εγκατάστασης διαχεί-
ρισης ραδιενεργών υλικών του εξωτερικού ότι αποδέχεται 
να λάβει πίσω την ΚΠΥΕ μετά το πέρας της ωφέλιμης χρή-σης της. Η σύμβαση ή η έγγραφη βεβαίωση αναγράφει τη 
διάρκεια ισχύος της. Επίσης, υποβάλλει έγγραφη βεβαί-
ωση ότι αναλαμβάνει πλήρως το συνεπαγόμενο κόστος.
β) Τηρεί τα έγγραφα της ΚΠΥΕ όπως παρέχονται από 
τον κατασκευαστή, σύμφωνα με το παράρτημα XVI του 
π.δ. 101/2018 και ιδιαίτερα το πιστοποιητικό ειδικής 
μορφής πηγής (source special form certificate) και του δοχείου μεταφοράς της (transport container).
γ) Υποβάλλει στην ΕΕΑΕ τα προβλεπόμενα στο άρθρο 
89 του π.δ. 101/2018 επικαιροποιημένα αρχεία για τις 
ΚΠΥΕ που κατέχει, δηλώνοντας το καθεστώς χρήσης της 
ΚΠΥΕ μέχρι το τέλος του Ιανουαρίου κάθε έτους.
δ) Ελέγχει ανελλιπώς ότι κάθε ΚΠΥΕ, ανεξαρτήτως αν 
πρόκειται για σταθερή ή κινητή, εξακολουθεί να βρίσκεται 
στην κατάλληλη θέση χρήσης ή αποθήκευσης. Όταν γίνεται 
χρήση κινητής πηγής ο οργανισμός υποχρεούται στην επι-
στροφή της ΚΠΥΕ στις προδιαγεγραμμένες θέσεις φύλαξης.
ε) Επιστρέφει την ΚΠΥΕ στον κατασκευαστή ή τον 
προμηθευτή ή σε εγκεκριμένη εγκατάσταση διαχείρι-
σης ραδιενεργών υλικών του εξωτερικού πριν τη λήξη 
ισχύος του πιστοποιητικού ειδικής μορφής (special form 
certificate) ή εντός της διάρκειας ισχύος της σύμβασης 
ή έγγραφης βεβαίωσης της περίπτωσης α, ανεξαρτήτως 
αν η πηγή είναι σε χρήση ή ωφέλιμη για χρήση.
2. Σε περίπτωση που ο οργανισμός καθίσταται αφε-
ρέγγυος ή παύει τις δραστηριότητες του, εν όλω ή εν 
μέρει, είτε δικαστικώς ή μη, ο νόμιμος εκπρόσωπος του 
οργανισμού φέρει την πλήρη και αποκλειστική ευθύ-
νη διαχείρισης της ΚΠΥΕ. Σε περίπτωση έλλειψης του, 
ο προβλεπόμενος, κατά νόμο ή κατά το καταστατικό ή 
κατά τις σχετικές διατάξεις διάδοχος ή υπεύθυνος του 
οργανισμού αυτού εξακολουθεί να διατηρεί την πλήρη 
και αποκλειστική ευθύνη διαχείρισης της ΚΠΥΕ. Σε πε-
ρίπτωση πτώχευσης του οργανισμού, ο σύνδικος πτώ-χευσης αναλαμβάνει την υποχρέωση ενημέρωσης του 
οφειλέτη και του πιστωτή αναφορικά με τις υποχρεώσεις 
που απορρέουν από την κατοχή της ΚΠΥΕ.
Άρθρο 5 
Ισχύς
Η ισχύς της παρούσας απόφασης αρχίζει από τη δημο-
σίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αγία Παρασκευή, 7 Ιουνίου 2019 
Ο ΠρόεδροςΧΡΗΣΤΟΣ ΧΟΥΣΙΑΔΑΣ
Ι
    Αριθμ. 4δ/261 (4)
Καθορισμός των τρόπων διάθεσης και υποβολής 
των αποτελεσμάτων ατομικής παρακολούθησης.
  Η ΕΛΛΗΝΙΚΗ ΕΠΙΤΡΟΠΗ ΑΤΟΜΙΚΗΣ ΕΝΕΡΓΕΙΑΣ 
(ΕΕΑΕ)
  Έχοντας υπόψη:
1. Τον ν. 4310/2014 (Α΄ 258) «Έρευνα, Τεχνολογική Ανά-
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 27368 Τεύχος B’ 2460/21.06.2019
πτυξη και Καινοτομία και άλλες διατάξεις» και ιδίως των 
περιπτώσεων α και ιη της παρ. 4 του άρθρου 43.
2. Το π.δ. 101/2018 (Α΄ 194) «Προσαρμογή της ελλη-
νικής νομοθεσίας στην Οδηγία 2013/59/Ευρατόμ του 
Συμβουλίου, της 5ης Δεκεμβρίου 2013, για τον καθορι-σμό βασικών προτύπων ασφάλειας για την προστασία 
από τους κινδύνους που προκύπτουν από τις ιοντίζουσες 
ακτινοβολίες και την κατάργηση των Οδηγιών 89/618/
Ευρατόμ, 90/641/Ευρατόμ, 96/29/Ευρατόμ, 97/43/Ευρα-
τόμ και 2003/122/Ευρατόμ (ΕΕ L 13/17.1.2014) - θέσπιση 
Κανονισμών Ακτινοπροστασίας» και ιδίως την παρ. 3 του 
άρθρου 44.
3. Την απόφαση αριθμ. 226244/2017 (ΥΟΔΔ 697/ 
22.12.2017) «Διορισμός Προέδρου, Αντιπροέδρου και 
μελών του Διοικητικού Συμβουλίου της Ελληνικής Επι-τροπής Ατομικής Ενέργειας (ΕΕΑΕ)».
4. Την αριθμ. 261η συνεδρίαση του Διοικητικού Συμ-
βουλίου της ΕΕΑΕ της 07.06.2019, θέμα 4δ.
5. Το γεγονός ότι από την παρούσα απόφαση δεν προ-
καλείται δαπάνη σε βάρος του κρατικού προϋπολογι-
σμού, αποφασίζει:
Άρθρο 1 
Αντικείμενο
Η παρούσα απόφαση έχει ως αντικείμενο τον καθο-
ρισμό των τρόπων διάθεσης και υποβολής των αποτε-
λεσμάτων ατομικής παρακολούθησης βάσει ατομικών 
μετρήσεων που εκτελούνται από υπηρεσία δοσιμετρίας, 
ή βάσει εκτιμήσεων που προέρχονται είτε από ατομικές μετρήσεις που έγιναν σε άλλους εκτιθέμενους εργαζο-μένους, είτε από τα αποτελέσματα της επιτήρησης του 
χώρου εργασίας είτε με χρήση μεθόδων υπολογισμού 
εγκεκριμένων από την ΕΕΑΕ. Η παρούσα απόφαση αφο-
ρά και τα αποτελέσματα ατομικής παρακολούθησης από 
έκθεση λόγω ατυχήματος, έκθεση κατόπιν ειδικής άδειας 
και επαγγελματική έκθεση έκτακτης ανάγκης.
Άρθρο 2 
Πεδίο εφαρμογής
Η παρούσα απόφαση αφορά (α) τους οργανισμούς 
ή, στην περίπτωση των εξωτερικών εργαζομένων, τους 
εργοδότες που απασχολούν εκτιθέμενους εργαζόμενους 
κατηγορίας Α ή Β, (β) τους οργανισμούς που λειτουργούν 
αεροσκάφη στα οποία η ενεργός δόση στο ιπτάμενο 
πλήρωμα από κοσμική ακτινοβολία ενδέχεται να υπερ-βαίνει το 1 mSv και (γ) τις υπηρεσίες έκτακτης ανάγκης 
που υποβάλλουν τα αποτελέσματα ατομικής παρακο-
λούθησης στο Εθνικό Αρχείο Δόσεων (εφεξής ΕΑΔ) της παρ. 4 του άρθρου 43 του ν. 4310/2014.
Άρθρο 3 
Ορισμοί
Για την εφαρμογή της παρούσας απόφασης ισχύουν 
οι ορισμοί του άρθρου 4 του π.δ. 101/2018.
Άρθρο 4 
Διάθεση των αποτελεσμάτων 
ατομικής παρακολούθησης
1. Ο οργανισμός ή, στην περίπτωση των εξωτερικών 
εργαζομένων, ο εργοδότης εξασφαλίζει τη διάθεση των αποτελεσμάτων ατομικής παρακολούθησης στην ΕΕΑΕ, 
στο πλαίσιο διαδικασιών του κανονιστικού ελέγχου. Η 
διάθεση των αποτελεσμάτων πραγματοποιείται με τον 
πλέον πρόσφορο τρόπο ώστε να διευκολυνθούν οι ως άνω διαδικασίες.
2. Πέραν των αποτελεσμάτων ατομικής παρακολού-
θησης που βασίζονται σε ατομικές μετρήσεις ο οργανι-σμός ή, στην περίπτωση των εξωτερικών εργαζομένων, ο εργοδότης θέτει στη διάθεση της ΕΕΑΕ τις πιθανές με-
θόδους υπολογισμού οι οποίες βασίζονται σε μετρήσεις 
άλλων εργαζομένων, σε μετρήσεις επιτήρησης χώρου 
εργασίας ή σε άλλες επιστημονικά τεκμηριωμένες με-
θόδους.
Άρθρο 5 
Υποβολή των αποτελεσμάτων ατομικής παρακο-λούθησης στις υπηρεσίες επαγγελματικής υγείας
1. Η υποβολή των αποτελεσμάτων ατομικής παρα-
κολούθησης στην υπηρεσία επαγγελματικής υγείας 
του οργανισμού ή, στην περίπτωση των εξωτερικών 
εργαζομένων, του εργοδότη, ή του οργανισμού που 
λειτουργεί αεροσκάφη, στα οποία η ενεργός δόση στο 
ιπτάμενο πλήρωμα από κοσμική ακτινοβολία ενδέχεται 
να υπερβαίνει το 1 mSv, πραγματοποιείται με τρόπο 
που καθορίζεται από την οικεία υπηρεσία επαγγελμα-τικής υγείας.
2. Η υποβολή των αποτελεσμάτων έκθεσης λόγω ατυ-
χήματος ή επαγγελματικής έκθεσης έκτακτης ανάγκης 
στην υπηρεσία επαγγελματικής υγείας πραγματοποιείται 
αμελλητί με κάθε πρόσφορο μέσο.
Άρθρο 6 
Υποβολή των αποτελεσμάτων ατομικής παρακολούθησης στο ΕΑΔ
1. Η υποβολή των αποτελεσμάτων ατομικής παρακο-
λούθησης στο ΕΑΔ πραγματοποιείται συστηματικά με 
ευθύνη του οργανισμού ή, στην περίπτωση των εξωτε-
ρικών εργαζομένων, του εργοδότη.
2. Ο οργανισμός ή, στην περίπτωση των εξωτερικών 
εργαζομένων, ο εργοδότης δύναται να εξουσιοδοτήσει 
την υπηρεσία δοσιμετρίας που εκτελεί τις μετρήσεις 
ατομικής παρακολούθησης να υποβάλλει αντί αυτού 
τα αποτελέσματα ατομικής παρακολούθησης.
3. Ο οργανισμός ή, στην περίπτωση των εξωτερικών 
εργαζομένων, ο εργοδότης ή η εξουσιοδοτημένη υπη-
ρεσία δοσιμετρίας ορίζει τα κατάλληλα πρόσωπα που 
θα έχουν πρόσβαση στο ΕΑΔ και καταχωρεί στην ιστο-σελίδα της ΕΕΑΕ τις ζητούμενες πληροφορίες, για κάθε ένα από τα πρόσωπα αυτά. Σε περίπτωση αλλαγής των προσώπων ενημερώνεται αμελλητί η ΕΕΑΕ.
4. Η ΕΕΑΕ οργανώνει την πρόσβαση στο ΕΑΔ για τα 
ορισμένα πρόσωπα με ασφαλή διαδικτυακή πρόσβα-
ση μέσω ειδικής εφαρμογής της ιστοσελίδας της. Αυτό 
υλοποιείται παραχωρώντας: (α) ένα όνομα χρήστη για 
την πρόσβαση στο ΕΑΔ, για κάθε ορισμένο πρόσωπο, 
ονομαστικό, προσωπικό και μη μεταβιβάσιμο και (β) 
έναν εμπιστευτικό κωδικό πρόσβασης.
5. Ο οργανισμός ή, στην περίπτωση των εξωτερικών 
εργαζομένων, ο εργοδότης είναι υπεύθυνος ώστε η πλη-
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 27369 Τεύχος B’ 2460/21.06.2019
ροφορία που υποβάλλεται στο ΕΑΔ να είναι επικαιρο-
ποιημένη και ορθή μέχρι την ενσωμάτωση της σε αυτό.
6. Η ΕΕΑΕ ενσωματώνει και επεξεργάζεται τις πληρο-
φορίες που υποβάλλονται στ ο ΕΑΔ υπό τους όρους που 
προβλέπονται στην πολιτική της, βάση του γενικού κα-
νονισμού προστασίας προσωπικών δεδομένων, κατά την 
ημερομηνία ενσωμάτωσης των πληροφοριών.
7. Η υποβολή των αποτελεσμάτων της ατομικής παρα-
κολούθησης στο ΕΑΔ δεν αντικαθιστά την υποχρέωση 
του οργανισμού ή, στην περίπτωση των εξωτερικών 
εργαζομένων, του εργοδότη να δημιουργήσουν και να 
διατηρήσουν ένα αρχείο δόσεων για τους εκτιθέμενους εργαζομένους.
8. Στο πλαίσιο της συνεχούς παρακολούθησης της 
ακτινοπροστασίας, η ΕΕΑΕ διατηρεί το δικαίωμα, υπό 
το πρίσμα των πληροφοριών που παρέχονται στο ΕΑΔ, 
να κοινοποιεί στον οργανισμό ή, στην περίπτωση των 
εξωτερικών εργαζομένων, στον εργοδότη κάθε χρήσιμη 
πληροφορία που συμβάλλει στην πρόληψη των κινδύνων 
έκθεσης των εργαζομένων με ιοντίζουσα ακτινοβολία.
Άρθρο 7 
Διαδικασία υποβολής των αποτελεσμάτων ατομικής παρακολούθησης στο ΕΑΔ
1. Για την υποβολή των αποτελεσμάτων ατομικής πα-
ρακολούθησης στο ΕΑΔ απαιτείται η ταυτοποίηση του 
οργανισμού ή, στην περίπτωση των εξωτερικών εργαζο-
μένων, του εργοδότη και των εκτιθέμενων εργαζομένων.
2. Η ταυτοποίηση του οργανισμού ή, στην περίπτωση 
των εξωτερικών εργαζομένων, του εργοδότη πραγματο-
ποιείται με τη χρήση του Αριθμού Φορολογικού Μητρώ-
ου (ΑΦΜ) και της επίσημης ονομασίας του. Είναι δυνατόν, 
στην περίπτωση που ο οργανισμός λειτουργεί περισσό-
τερες της μιας οργανικές μονάδες, να καταχωρούνται οι 
σχετικές πληροφορίες για κάθε μία από τις μονάδες σε αντιστοιχία με το ΑΦΜ του οργανισμού.
3. Για την ταυτοποίηση των εκτιθέμενων εργαζομέ-
νων απαιτείται η καταχώρηση του ονόματος, του επω-
νύμου και του Αριθμού Μητρώου Κοινωνικής Ασφάλισης 
(ΑΜΚΑ).
6. Στο ΕΑΔ καταχωρείται ένας μοναδικός κωδικός αριθ-
μός αναγνώρισης για το κάθε μέγεθος από τον οποίο 
(αριθμό) δύναται να πραγματοποιηθεί η συσχέτιση της 
καταχωρημένης τιμής με την πρωτογενή μέτρηση της ή 
τον μέθοδο υπολογισμού της. Σε περίπτωση όπου δεν 
είναι δυνατός ο υπολογισμός της δόσης καταχωρείται 
κατάλληλη σήμανση. Δεν επιτρέπεται να χρησιμοποιηθεί 
ένδειξη μηδενικής δόσης σε αυτές τις περιπτώσεις.
7. Σε περίπτωση χρήσης ατομικών δοσιμέτρων τα 
αποτελέσματα της ατομικής παρακολούθησης υποβάλ-
λονται εντός 30 ημερολογιακών ημερών από το πέρας 
της αντίστοιχης περιόδου χρήσης και μέτρησής τους. 
Στην περίπτωση της εκτίμησης της ενεργού δόσης από 
οργανισμούς που λειτουργούν αεροσκάφη τα αποτελέ-
σματα ατομικής παρακολούθησης υποβάλλονται δύο (2) 
φορές το χρόνο. Μέχρι την 31η Μαρτίου κάθε έτους, το 
αργότερο, υποβάλλεται το σύνολο των αποτελεσμάτων 
δόσεων που έχουν καταγραφεί ή εκτιμηθεί για το προη-
γούμενο ημερολογιακό έτος.Άρθρο 8 
Απαγόρευση χρήσης πληροφορίας του Εθνικού Αρχείου Δόσεων
Ο οργανισμός ή, στην περίπτωση των εξωτερικών ερ-
γαζομένων, ο εργοδότης ή η εξουσιοδοτημένη υπηρεσία 
δοσιμετρίας και τα ορισμένα πρόσωπα απαγορεύεται να 
χρησιμοποιούν την πληροφορία του ΕΑΔ για σκοπούς 
άλλους από εκείνους που προβλέπονται στην παρούσα απόφαση και στους Κανονισμούς Ακτινοπροστασίας.
Άρθρο 9 
Ισχύς
Η ισχύς της παρούσας απόφασης αρχίζει από τη δημο-
σίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
Αγία Παρασκευή, 7 Ιουνίου 2019 
Ο Πρόεδρος
ΧΡΗΣΤΟΣ ΧΟΥΣΙΑΔΑΣ
Ι
    Αριθμ. 5/261 (5)
Τροποποίηση της απόφασης 1/232/09.10.2015 
(Β' 1074/15.4.2016) της Ελληνικής Επιτροπής 
Ατομικής Ενέργειας «Μεταβίβαση αρμοδιοτήτων 
και δικαιωμάτων υπογραφής του Διοικητικού 
Συμβουλίου της Ελληνικής Επιτροπής Ατομικής 
Ενέργειας (ΕΕΑΕ) στον Πρόεδρο, προϊσταμένους 
οργανικών μονάδων και μέλη του προσωπικού 
της ΕΕΑΕ».
  Η ΕΛΛΗΝΙΚΗ ΕΠΙΤΡΟΠΗ ΑΤΟΜΙΚΗΣ ΕΝΕΡΓΕΙΑΣ 
(ΕΕΑΕ)
  Έχοντας υπόψη:
1. Τον ν. 4310/2014 (Α΄ 258) «Έρευνα, Τεχνολογική 
Ανάπτυξη και Καινοτομία και άλλες διατάξεις», ιδίως το 
άρθρο 44, παρ. 9 αυτού.
2. Τον ν. 4485/2017 (Α΄ 114) «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα και 
άλλες διατάξεις» όπως ισχύει, ιδίως το άρθρο 54 παρ. 2 και το άρθρο 87 παρ. 12 περίπτωση α αυτού.
3. Το π.δ. 404/1993 (Α΄ 173) «Οργανισμός της Ελληνι-
κής Επιτροπής Ατομικής Ενέργειας (ΕΕΑΕ)».
4. Την απόφαση 226244/21.12.2017 (ΥΟΔΔ 
697/22.12.2017) του Υπουργού και του Αναπληρωτή 
Υπουργού Παιδείας, Έρευνας και θρησκευμάτων «Δι-
ορισμός Προέδρου, Αντιπροέδρου και μελών του Διοι-
κητικού Συμβουλίου της Ελληνικής Επιτροπής Ατομικής 
Ενέργειας (ΕΕΑΕ)».
5. Την απόφαση 1/232/09.10.2015 (Β' 1074/15.4.2016) 
της Ελληνικής Επιτροπής Ατομικής Ενέργειας «Μετα-βίβαση αρμοδιοτήτων και δικαιωμάτων υπογραφής του Διοικητικού Συμβουλίου της Ελληνικής Επιτρο-πής Ατομικής Ενέργειας (ΕΕΑΕ) στον Πρόεδρο, προ-ϊσταμένους οργανικών μονάδων και μέλη του προ-σωπικού της ΕΕΑΕ», όπως έχει τροποποιηθεί με τις 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 27370 Τεύχος B’ 2460/21.06.2019
αποφάσεις 2/253/16.03.2018 (Β' 1496/02.05.2018), 
7α/254/31.05.2018 (Β' 2339/20.06.2018) και 2γ/258/
24.01.2019 (Β΄ 225/04.02.2019).
6. Την αριθμ. 261η συνεδρίαση του Διοικητικού Συμ-
βουλίου της ΕΕΑΕ της 07.06.2019, θέμα 5.
7. Την ανάγκη διασφάλισης της εύρυθμης, ταχείας και 
αποτελεσματικής λειτουργίας της Ελληνικής Επιτρο-
πής Ατομικής Ενέργειας (ΕΕΑΕ), καθώς και την ανάγκη 
προσαρμογής της λειτουργίας της στο νέο κανονιστι-
κό πλαίσιο ακτινοπροστασίας, ιδίως στις διατάξεις του π.δ. 101/2018 (Α' 194), της κοινής υπουργική απόφασης 
45872/2019 (Β' 1103/03.042019) και του π.δ. 91/2017 
(Α' 130).
8. Το γεγονός ότι από τις διατάξεις της παρούσας από-
φασης δεν προκαλείται δαπάνη σε βάρος του κρατικού προϋπολογισμού, αποφασίζει:
Άρθρο 1
Στο άρθρο 1 της απόφασης 1/232/09.10.2015 (Β' 
1074/15.4.2016) της Ελληνικής Επιτροπής Ατομικής 
Ενέργειας όπως ισχύει, μετά το σημείο Γ προστίθεται 
σημείο Δ ως εξής:
«Δ. Ο Πρόεδρος του Διοικητικού Συμβουλίου της ΕΕΑΕ 
εξουσιοδοτείται να ασκεί την αρμοδιότητα της έγκρισης 
της τροποποίησης του προϋπολογισμού των εντεταγ-
μένων στον ΕΛΚΕ έργων, σύμφωνα με την παρ. 2 του 
άρθρου 72 του ν. 4610/2019 (Α' 70).».
Άρθρο 2
Το άρθρο 2 της απόφασης 1/232/09.10.2015 (Β' 
1074/15.4.2016) της Ελληνικής Επιτροπής Ατομικής 
Ενέργειας όπως ισχύει, αντικαθίσταται ως εξής:
«Άρθρο 2
Μεταβίβαση αρμοδιοτήτων σε μέλη του προσωπικού 
της Διεύθυνσης Αδειών και Ελέγχων (ΔΑΕ) της ΕΕΑΕ
Στον προϊστάμενο της Διεύθυνσης Αδειών και Ελέγχων 
της ΕΕΑΕ (ΔΑΕ) μεταβιβάζονται οι εξής αρμοδιότητες:
1. Η σύνταξη και έκδοση των προεγκρίσεων κατασκευ-
ής και των ειδικών αδειών λειτουργίας των εργαστηρί-
ων μαγνητικών τομογράφων, σύμφωνα με το άρθρο 43, 
παρ. 4ι του ν. 4310/2014.
2. Η σύνταξη και έκδοση των διοικητικών πράξεων 
για τη γνωστοποίηση και έγκριση (αποδεικτικό κατα-
χώρισης ή άδεια) πρακτικών και των ειδικών αδειών για 
τη λειτουργία κάθε είδους πυρηνικής εγκατάστασης ή εγκατάστασης διαχείρισης ραδιενεργών αποβλήτων, 
σύμφωνα με το άρθρο 43, παρ. 4ιτου ν. 4310/2014.».
Άρθρο 3
Το άρθρο 4 της απόφασης 1/232/09.10.2015 (Β' 
1074/15.4.2016) της Ελληνικής Επιτροπής Ατομικής 
Ενέργειας όπως ισχύει, αντικαθίσταται ως εξής:
«Άρθρο 4
Μεταβίβαση αρμοδιοτήτων σε μέλη του προσωπικού 
του Τμήματος Αδειών και Ελέγχων Εργαστηρίων Ιατρι-
κών, Βιομηχανικών, Ερευνητικών και Λοιπών Εφαρμογών 
(ΤΑΕ) της ΕΕΑΕ
Α. Στον προϊστάμενο του Τμήματος Αδειών και Ελέγ-
χων Εργαστηρίων Ιατρικών, Βιομηχανικών, Ερευνητικών 
και Λοιπών Εφαρμογών (ΤΑΕ) της ΕΕΑΕ, μεταβιβάζονται οι εξής αρμοδιότητες:
1. Η σύνταξη και έκδοση πιστοποιητικών καταλλη-
λότητας για τα εργαστήρια μαγνητικών τομογράφων, 
σύμφωνα με το άρθρο 43, παρ. 4ι του ν. 4310/2014.
2. Η σύνταξη και έκδοση εκθέσεων επιθεώρησης ερ-
γαστηρίων ιοντιζουσών ακτινοβολιών, εργαστηρίων μαγνητικών τομογράφων και κάθε είδους πυρηνικής 
εγκατάστασης ή εγκατάστασης διαχείρισης ραδιενεργών 
αποβλήτων, σύμφωνα με το άρθρο 43, παρ. 4κα, εδάφιο 
α του ν. 4310/2014, και εκθέσεων αξιολόγησης ασφάλει-
ας κάθε είδους πυρηνικής εγκατάστασης ή εγκατάστα-σης διαχείρισης ραδιενεργών αποβλήτων, σύμφωνα με το άρθρο 43, παρ. 4ιη, εδάφια γ και δ του ν. 4310/2014.
Β. Στον Χρήστο Παφίλη, ειδικό τεχνικό επιστήμονα, μέ-
λος του προσωπικού του ΤΑΕ της ΕΕΑΕ, μεταβιβάζονται 
οι αρμοδιότητες της σύνταξης και έκδοσης εκθέσεων 
επιθεώρησης εργαστηρίων ιοντιζουσών ακτινοβολιών 
για τα εργαστήρια ιατρικών εφαρμογών ακτινολογίας 
και κτηνιατρικής, σύμφωνα με το άρθρο 43, παρ. 4ι του ν. 4310/2014.».
Άρθρο 4
Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως.
Αγία Παρασκευή, 7 Ιουνίου 2019 
Ο Πρόεδρος
ΧΡΗΣΤΟΣ ΧΟΥΣΙΑΔΑΣ   
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *02024602106190008*